

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS TARYBOS 2019 M. RUGSĖJO 26 D. SPRENDIMO NR. T-196 „DĖL MOKESČIO UŽ VAIKŲ IŠLAIKYMĄ PANEVĖŽIO RAJONO UGDYMO ĮSTAIGOSE, VYKDANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO“ PAKEITIMO**

2022 m. kovo 31 d. Nr. T-64

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi Panevėžio rajono savivaldybės taryba n u s p r e n d ž i a:

1. Pakeisti Mokesčio už vaikų išlaikymą Panevėžio rajono ugdymo įstaigose, vykdančiose ikimokyklinio ir priešmokyklinio ugdymo programas, tvarkos aprašoII dalies „Mokesčio dydis“ 3.1 papunktį, patvirtintą Panevėžio rajono savivaldybės tarybos 2019 m. rugsėjo 26 d. sprendimu Nr. T-196 „Dėl Mokesčio už vaikų išlaikymą Panevėžio rajono ugdymo įstaigose, vykdančiose ikimokyklinio ir priešmokyklinio ugdymo programas, tvarkos aprašo patvirtinimo“, ir jį išdėstyti taip:

„3.1. vienos dienos mokestis maisto produktams įsigyti:

|  |  |  |  |  |  |  |
| --- | --- | --- | --- | --- | --- | --- |
|  | Vieno maitinimo išlaidos, Eur | | | Dviejų maitinimų išlaidos, Eur | | Trijų maitinimų  išlaidos, Eur |
| Maitinimas | Pusryčiai | Pietūs | Vakarienė | Pusryčiai ir pietūs | Pietūs ir vakarienė | Pusryčiai, pietūs ir vakarienė |
| 4–7 metų vaikų maitinimas | 0,75 | 1,50 | 0,75 | 2,25 | 2,25 | 3,00 |
| 1–3 metų vaikų maitinimas | 0,70 | 1,10 | 0,70 | 1,80 | 1,80 | 2,50 |

2. Papildyti III dalį„Mokesčio lengvatų taikymas“ 6.6 papunkčiu ir jį išdėstyti taip:

„6.6. už vaikus iš šeimų, kurios pabėgo iš Ukrainos dėl karo padėties (pasirašius Mokymo sutartį).“.

3. Šis sprendimas skelbiamas Teisės aktų registre ir gali būti skundžiamas teismui Lietuvos Respublikos administracinių bylų teisenos įstatymo nustatyta tvarka.

Savivaldybės meras Povilas Žagunis